***Dr. Barthó Loránd***

Szül. Salgótarján, 1948. nov. 23.

Munkahelye: Pécsi Tudományegyetem Általános Orvosi Kar, Farmakológiai és Farmakoterápiai Intézet (intézetvezető), Gyógyszerhatástani Tanszék (tanszékvezető)

Életútja:

1967: Érettségi a Budapesti Eötvös József Gimnáziumban

1967-1973: Tanulmányok a Pécsi Orvostudományi Egyetem Általános Orvosi Karán. Tudományos diákköri munka a Kórélettani Intézetben és a Gyógyszertani Intézetben

1973: Orvosdoktori diploma (dipl. sz.69-20/1973); a munkaviszony kezdete a POTE Gyógyszertani Intézetében

1973-1996: Tudományos ösztöndíjas, tanársegéd, adjunktus, docens. 1977: laboratóriumi szakorvosi szakvizsga (dok.: 55/1977)

1996-tól egyetemi tanár

2003−2013: a PTE ÁOK Farmakológiai és Farmakoterápiai Intézet, 2003−2011: a Gyógyszerhatástani Tanszék vezetője

Tudományos témák: capsaicin-érzékeny és -érzéketlen nem-adrenerg, nem-cholinerg (peptiderg, “nitrerg”, purinerg) simaizom-válaszok kimutatása és modulációja; izotóppal jelölt acetil-kolin felszabadulásának vizsgálata simaizom-ideg preparátumokban; a bélhuzam intrinsic reflexei; az antidromos vasodilatatio és neurogén gyulladás gyógyszeres befolyásolása; in vivo és in vitro tesztek potenciális új gyógyszerek állatkísérletes kipróbálására.

Részvétel a setastin-hydrochlorid (Loderix®) antihisztamin kifejlesztésében (ld. Pórszász és mtsai, 1990).

1985: “Az orvostudomány kandidátusa”. Az értekezés címe: “Perifériás peptiderg neuronok farmakológiája és szerepe a bélmotilitás szabályozásában”. PhD-okl. száma: 117-1/1994.

1995: Habilitáció. Oklevél: 118-2./1995. Kelte: 1995. márc. 20. Tudományága: orvostudomány

1997-2001. Széchenyi Professzori Ösztöndíj

2001: MTA-doktori pályázat sikeres megvédése. Az értekezés címe: Nem-adrenerg, nem-kolinerg (NANC) idegek és ingerületátvivő-anyagok szerepe zsigeri szervek és a bőr válaszreakcióiban. 2002: az MTA doktora

Belföldi tanulmányutak: MTA-SZBK Biofizikai Intézet, Szeged; MTA-KOKI, Budapest

Hosszabb külföldi tanulmányutak: Graz, Ausztria (Grazi Egyetem Gyógyszertani Int.); Bad Nauheim, NSZK (Max-Planck-Inst., Kerckhoff-Inst.); Planegg-Martinsried, NSZK (Max-Planck-Inst., Neurofarmakológiai Intézet); Firenze, Olaszország (A. Menarini Laboratóriumok, Farmakológiai Int.); Genti Egyetem Gyógyszertani Int. (J.C. Heymans-Int.), Gent, Belgium

Társasági tagság: Magyar Élettani Társaság (MÉT), Magyar Farmakológiai Társaság (MFT), Magyar Idegtudományi Társaság (MITT), European Neuropeptide Club, FENS, British Pharmacological Society, Austrian Neuroscience Society

Társasági vezetőségi tagság: Magyar Farmakológiai Társaság (1995-től)

Szakmai elismerések: Issekutz-díj (Magyar Farmakológiai Társaság, 2002)

Jancsó Miklós Emlékérem (2007)

**Tudományos munka**

Témák: ld. fent

Publikációs aktivitás: 117 közlemény idegélettani és farmakológiai szaklapokban és ilyen tárgyú könyvekben. Összesített IF 240.

(A munkákra kapott idézetek száma: 2400 felett)

Kongresszusi szereplés

Farmakológiai, idegtudományi, gyógyszerészeti kongresszusokon való részvétel

Szakértői tevékenység: rendszeres bírálatok az European Journal of Pharmacology, British Journal of Pharmacology, Life Sciences, Naunyn-Schmiedeberg’s Arch. Pharmacol., Neurogastroenterology and Motility, Brain Research Bulletin, Neurochemistry International, Acta Biologica Hungarica, OTKA számára (1995-1997, majd 2000-2002, 2006-2008: az OTKA “Ember- és idegtudományok” szakzsűri tagja, 1996-1998: az Élettudományi Szakkollégium tagja).

Egészségügyi Tudományos Tanács (ETT): 1999−2012.: a III. sz. Klinikai és Kísérletes Farmakológia, Kábítószer és Gyógyszerfüggőség Bizottság tagja. Bírálatok a TMB / MTA Doktori Tanácsa számára.

 2011-től az MTA Orvosi Osztálya Elméleti Orvostudományi Bizottságának tagja.

Bírálatok esetenként: Oktatásügyi Minisztérium Kutatásszervezési Főosztálya, Széchenyi István Kuratórium, Digestive Diseases and Sciences, Regulatory Peptides, Journal of Autonomic Pharmacology, Regulatory Peptides, Wellcome Trust, Orvosi Hetilap, Acta Physiol. Hung. stb. számára. Habilitációs értekezés bírálata a Grazi Egyetem Habilitációs Bizottságának felkérésére; Promóciós pályázat véleményezése a Baylor Coll. (Houston, TX) számára

Folyóirat szerkesztőbizottsági tagság: European Journal of Pharmacology, 1994 óta; British Journal of Pharmacology, 2002-2005; Life Sciences, 2006-2010.

Kongresszus-szervezői munka: 2006: az MFT vándorgyűlésének szervezője (A Magyar Experimentális Farmakológia II. Tavaszi Szimpóziuma). 2011: A közös MÉT-MFT-MAT vándorgyűlés szervezője farmakológiai részről (folyamatban). Szimpózium társszervezője az MFT 50 jubileumi kongresszuson (Budapest, 2012).

Részvétel a “Peptidergic and Purinergic Transmission” IBRO szatellita-szimpózium Pécs, 1987., valamint a “6th Joint Meeting of the Hungarian, Italian and Polish Pharmacological Societies, Pécs, 1996. június” szervezésében; a helyi szervezőbizottság vezetése a “6th Annual Meeting of the European Neuropeptide Club, Pécs, 1996.” kongresszuson.

Témavezetőként elnyert kutatási támogatások

számos ETT, OTKA, FKFP, OMFB (OM) műszerpályázat, Osztrák-Magyar Akcióalapítvány

Résztvevő számos támogatott kutatási témában (témavezetők: Szolcsányi János, Pethő Gábor, Pintér Erika)

Altémavezető Jedlik Ányos K+F pályázatban (2005-2007; témavezető: Haskó György), Baross Gábor Program által támogatott kutatásben (témavezetők: Pintér Erika, Sebők Béla).

*A tudományos kutatások összefoglaló tematikája: a kellemetlen, ill. veszélyes objektív és szubjektív tünetekkel járó zsigeri hiperreaktivitások (gyulladásos bélbetegségek, irritábilis bél-szindróma, légúti, húgyúti hiperreaktivitás) és a rájuk ható gyógyszerek mechanizmusának vizsgálata*

**Oktatási tevékenység**

Előadások és szemináriumok tartása, vizsgáztatás (magyar, angol, német nyelven; orvos- és fogorvostan-hallgatók). Angol oktatási felelős (1994-2002). Kreditpontos speciális kollégium, ill. fak. tantárgy vezetése magyarul, angolul és németül (Gombamérgezések), ill. ilyenben való közreműködés (Toxikológia, Neurotranszmitterek). Diákköri témavezetés (számos TDK-kongresszusi szereplés, díjazott rektori pályamunkák); TDK kongresszusi zsűrizés, rektori pályamunkák és államvizsgadolgozatok konzultánsi és bírálói teendői. Elnökként közreműködés felvételi vizsgákon. A Tudományos Diákköri Tanács fölterjesztésére 1988-ban miniszteri dícséret. Rektori dícséret: 1993, 1994, 1998. Volt diákkörösei közül hét minősítést szerzett.

A PTE ÁOK Gyógyszerésztudományi Szak akkreditációs anyagának kidolgozásában való közreműködés. A Gyógyszerhatástan tantárgy tananyagának előkészítése, az oktatás vezetése 2003 és 2011. közt. A Farmakológiai és Farmakoterápiai Intézeten belül működő Gyógyszerhatástani Tanszék vezetése 2011-ig. Részvétel gyógyszerész rezidensek képzésében

PhD-témavezetés (prof. Szolcsányi János Neurofarmakológia programján, majd a Gyógyszertudományok doktori iskolán belül) és programvezetés (2003-tól). Négy hallgató sikeres védése: 2000, 2002, 2007, 2009.

 2005-től a Gyógyszertudományok doktori iskola vezetése.

Fejezetek írása a Vizi E. Szilveszter akadémikus által szerkesztett “Humán farmakológia” c. tankönyvbe, a Gyires Klára–Fürst Zsuzsanna (később mellettük: Ferdinandy Péter) által szerkesztett Gyógyszertan tankönyvbe és a POTE Farmakológiai és Farmakoterápiai Intézet által kiadott “Általános farmakológia” jegyzetbe. A jegyzet 3. kiadásának szerkesztése.

Nyelvvizsgák: Állami Nyelvvizsgabizottság; angol és német középfokú, orosz alapfokú nyelvvizsga

**Egyetemi közéleti tevékenység**

1993-94 − a POTE Doktori Tanácsának titkára; 1994-96 − a POTE Egyetemi Tanácsának tagja; 1996-1998 − a POTE Orvoskari Tanácsának tagja, 2002-től tanácskozó tagja, 2003−2013: a PTE ÁOK Kari Tanácsának tagja; 1995-96 − a POTE Tudományos Bizottságának tagja; 1997-1998 − a POTE Egyetemi Tudományos Tanácsának tagja; 1993-tól − a POTE (majd PTE ÁOK) lapjának szerkesztése; 2002-től – a Gyógyszerész-képzési Operatív Bizottság, 2002-2004: az Intézményi Beruházási Tervbizottság tagja. 1996-tól a Berde Botond-ösztöndíj kuratóriumának tagja. A Német Program bizottságának tagja 2006-2010. 2005−2012: az Egyetemi Doktori és Habilitációs Tanács tagja (2008-tól Egyetemi Doktori Bizottság). 2010−2012: az ÁOK Doktori és Habilitációs Bizottságának tagja

Intézetvezetői, egyetemi tanári és docensi pályázatok rendszeres véleményezése, PhD-eljárásokban való közreműködés

Állami kitüntetés: Magyar Köztársasági Érdemrend Tisztikeresztje, 2013. aug. 20.

Pécs, 2013.

Dr. Barthó Loránd